Alexander fra Hales
Store norske leksikon,Religion og filosofi,Religioner og livssyn,Kristendom,Katolisisme,Katolske teologer
Alexander fra Hales var en engelsk fransiskaner og skolastisk teolog. Han regnes som grunnleggeren av den fransiskanske skolen i teologien, og fikk tilnavnet Doctor irrefragabilis ('Den ugjendrivelige lærer').
Han kom som 20-åring til Paris og var resten av livet knyttet til universitetet der, først som student, deretter som magister og regent. I 1236 trådte han inn i fransiskanerordenen, men beholdt sin stilling ved universitetet. I 1245 tok han del i det første kirkemøtet i Lyon.Alexander fra Hales var den første teologen som forlot den klassiske undervisningsmetoden, nemlig å ta utgangspunkt i tekstene i Bibelen, og i stedet valgte å kommentere en tidligere teologs verk, Petrus Lombardus' Sententiae. Han begynte en stort anlagt sammenfatning av hele teologien, Summa theologica, som ble fullført av andre. Les mer i Store norske leksikon teologi kristendommens historie kristendom